8. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 86811 της 29 Σεπτ./11 Οκτ. 1976 (ΦΕΚ Β' 1257) Περί ορισμού των συγγραφικών δικαιωμάτων των καταβαλλομένων εις τους εν ενεργεία Καθηγητάς και εντεταλμένους Υφηγητάς δια τα υπ' αυτών δωρεάν διατεθησόμενα εις τους φοιτητάς και σπουδαστάς συγγράμματα. Έχοντες υπ' όψει τας διατάξεις του Ν.Δ. 95/1969 «περί δωρεάν διαθέσεως παρά του Κράτους εις τους φοιτητάς και σπουδαστάς των Ανωτάτων Εκπαιδευτικών Ιδρυμάτων των δια την διδασκαλίαν των αναγκαιούντων συγγραμμάτων» ως αύται ετροποποιήθησαν και συνεπληρώθησαν υπό του Ν.Δ. 605/ 1970, αποφασίζομεν: Ορίζομεν τα συγγραφικά δικαιώματα τα καταβαλλόμενα εις τους συγγραφείς εν ενεργεία Καθηγητάς και Εντεταλμένους Υφηγητάς δια τα υπ' αυτών δωρεάν διατεθησόμενα εις τους φοιτητάς συγγράμματα, ως και εις την διδασκαλίαν χρησιμοποιηθησομένας σημειώσεις παραδόσεων τούτων, ως ακολούθως: α)135% επί της αξίας κόστους δια τα πρώτα 200 αντίτυπα. Σελ. 62,02(β) Τεύχος 675-Σελ. 14. β)90% επί της αξίας κόστους δια τα μεταξύ 201 και 500 αντίτυπα. γ)65% επί της αξίας κόστους δια τα μεταξύ 501 και 1000 αντίτυπα. δ)50% επί της αξίας κόστους δια τα μεταξύ 1001 και 1500 αντίτυπα. ε)30% επί της αξίας κόστους δια τα πέραν των 1500 αντιτύπων. Ο κατά τα ανωτέρω υπολογισμός θα γίνεται κεχωρισμένως κατά ποσοστόν επί τοις % επί τη βάσει του αριθμού των λαβόντων τα συγγράμματα φοιτητών αδιακρίτως Σχολής ή Ιδρύματος, ένθα ούτοι φοιτούν. Εκάστη έκδοσις ή επανέκδοσις συγγράμματος θα καλύπτη τας φοιτητικάς ανάγκας 3 ακαδημαϊκών ετών. Η ισχύς της παρούσης άρχεται από του ακαδημαϊκού έτους 1976-77. Η παρούσα δημοσιευθήτω δια της Εφημερίδος της Κυβερνήσεως. 31.Α.ζ.8 Πανεπιστημιακά Συγγράμματα Σωματική Αγωγή 31.Α.η.1 